CELEX: 32021D1138
Language: hr
Date: 2021-07-07 00:00:00
Title: Provedbena odluka Komisije (EU) 2021/1138 оd 7. srpnja 2021. o odobravanju nacionalnih planova i izmjena nacionalnih planova Bugarske i Rumunjske za provedbu sustavâ potvrđivanja u skladu s Uredbom Vijeća (EZ) br. 1224/2009 (priopćeno pod brojem dokumenta C(2021) 5158) (Vjerodostojni su samo tekstovi na bugarskom i rumunjskom jeziku)

12.7.2021   
               
               
                  HR
               
               
                  Službeni list Europske unije
               
               
                  L 246/6
               
            
         PROVEDBENA ODLUKA KOMISIJE (EU) 2021/1138
         оd 7. srpnja 2021.
         o odobravanju nacionalnih planova i izmjena nacionalnih planova Bugarske i Rumunjske za provedbu sustavâ potvrđivanja u skladu s Uredbom Vijeća (EZ) br. 1224/2009
         
            
               (priopćeno pod brojem dokumenta C(2021) 5158)
            
         
         (Vjerodostojni su samo tekstovi na bugarskom i rumunjskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezin članak 109. stavak 8.,
         uzimajući u obzir podnošenje nacionalnih planova provedbe sustavâ potvrđivanja Bugarske i Rumunjske,
         budući da:
         
                     (1)
                  
                  
                     U skladu s člankom 109. stavkom 8. Uredbe (EZ) br. 1224/2009 države članice trebaju uspostaviti nacionalne planove provedbe sustava potvrđivanja podataka evidentiranih u skladu s tom uredbom, kojima se državama članicama omogućuje da na temelju upravljanja rizicima odrede redoslijed prednosti kod potvrđivanja podataka i unakrsnih provjera te kod daljnjih mjera u slučaju nepodudarnosti. Izmjene tih planova trebaju se podnijeti Komisiji na odobrenje.
                  
               
                     (2)
                  
                  
                     Bugarska je 28. listopada 2020. Komisiji na odobrenje podnijela izmjene svojeg postojećeg nacionalnog plana, koji je odobren Provedbenom odlukom Komisije 2013/82/EU (2). Te su izmjene u skladu sa zahtjevima iz članka 109. Uredbe (EZ) br. 1224/2009 i iz članaka od 143. do 145. Provedbene uredbe Komisije (EU) br. 404/2011 (3). Stoga bi ih trebalo odobriti.
                  
               
                     (3)
                  
                  
                     Rumunjska je 9. prosinca 2020. Komisiji podnijela svoj nacionalni plan na odobrenje. Plan je u skladu sa zahtjevima iz članka 109. Uredbe (EZ) br. 1224/2009 i članaka od 143. do 145. Provedbene uredbe (EU) br. 404/2011. Stoga bi ga trebalo odobriti.
                  
               
                     (4)
                  
                  
                     Ova Odluka smatra se odlukom o odobrenju u smislu članka 109. stavka 8. Uredbe (EZ) br. 1224/2009.
                  
               
                     (5)
                  
                  
                     Komisija će pratiti primjenu nacionalnih planova s obzirom na njihovo djelotvorno funkcioniranje i kapacitet plana kako bi se zajamčilo da podaci dostavljeni Komisiji u skladu s člankom 33. Uredbe (EZ) br. 1224/2009 budu potpuni, točni i dostavljeni u zakonskim rokovima. Ako se na temelju rezultata provjera, inspekcijskih pregleda i revizija koje Komisija provodi u okviru glave X. Uredbe (EZ) br. 1224/2009. utvrdi da su potrebne izmjene nacionalnih planova potvrđivanja, države članice trebale bi u skladu s time izmijeniti svoje planove,
                  
               DONIJELA JE OVU ODLUKU:
         
            Članak 1.
            Odobravaju se izmjene nacionalnog plana provedbe sustava potvrđivanja koje je 28. listopada 2020. podnijela Bugarska u skladu s člankom 109. stavkom 8. Uredbe (EZ) br. 1224/2009.
         
         
            Članak 2.
            Odobrava se nacionalni plan provedbe sustava potvrđivanja koji je 9. prosinca 2020. podnijela Rumunjska u skladu s člankom 109. stavkom 8. Uredbe (EZ) br. 1224/2009.
         
         
            Članak 3.
            Ako na temelju rezultata provjera, inspekcijskih pregleda i revizija provedenih u okviru glave X. Uredbe (EZ) br. 1224/2009 Komisija smatra da se planovima potvrđivanja odobrenima u skladu s člancima 1. i 2. ne osigurava djelotvorna provedba obveza utvrđenih u članku 109. Uredbe (EZ) br. 1224/2009 u državama članicama, ona može nakon savjetovanja s predmetnim državama članicama zatražiti izmjenu planova. Države članice dužne su na takav zahtjev izmijeniti svoj plan potvrđivanja.
         
         
            Članak 4.
            Ova je odluka upućena Republici Bugarskoj i Rumunjskoj.
         
         
            Sastavljeno u Bruxellesu 7. srpnja 2021.
            
               
                  Za Komisiju
               
               Virginijus SINKEVIČIUS
               
                  Član Komisije
               
            
         
         
            (1)  SL L 343, 22.12.2009., str. 1.
         
         
            (2)  Provedbena odluka Komisije 2013/82/EU оd 13. veljače 2013. o Komisijinom odobrenju nacionalnih planova provedbe sustava potvrđivanja u skladu s člankom 109. stavkom 8. Uredbe Vijeća (EZ) br. 1224/2009 (SL L 44, 15.2.2013., str. 18.).
         
            (3)  Provedbena uredba Komisije (EU) br. 404/2011 od 8. travnja 2011. o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike (SL L 112, 30.4.2011., str. 1).